Βασικό πλεονέκτημα της τέντας κασετίνας είναι, πως το πανί και οι βραχίονες κλείνουν μέσα στην κασέτα, με αποτέλεσμα να προστατεύονται από τις καιρικές συνθήκες. Έτσι, η τέντα σου μπορεί να αντέξει για περισσότερα χρόνια, χωρίς να σου δημιουργεί προβλήματα. Άλλα οφέλη που προσφέρουν οι τέντες κασετίνες είναι:
1. Άνεση στη χρήση: Ένας λόγος, για τον οποίο αξίζει να εγκαταστήσεις τέντα κασετίνα στο σπίτι σου, είναι η άνεση που προσφέρει. Το γεγονός ότι μπορεί να λειτουργήσει με ηλεκτρικό μοτέρ, σημαίνει πως δε χρειάζεται πια να ματαιοπονείς για το άνοιγμα και το κλείσιμο των βραχιόνων.
2. Εύκολη τοποθέτηση: Επίσης, αξίζει να σημειωθεί ότι η τέντα κασετίνα εγκαθίσταται πιο εύκολα, σε σχέση με παραδοσιακές τέντες, των οποίων ο σκελετός στερεώνεται σε περισσότερα σημεία του μπαλκονιού.
3. Άψογη αισθητική: Όσο για την αισθητική, αυτό είναι ένα βασικό ανταγωνιστικό πλεονέκτημα της τέντας κασετίνας. Η κασέτα του συστήματος είναι διακριτική και καλαίσθητη, με αποτέλεσμα να μη φαίνεται αντιαισθητική, όταν οι βραχίονες κλείνουν στο εσωτερικό της.
4. Μικρές ανάγκες καθαρισμού: Τέλος, η τέντα κασετίνα αξίζει μια θέση στο μπαλκόνι σου, γιατί έχει ελάχιστες ανάγκες για καθαρισμό και επισκευές. Επειδή το τεντόπανο αποθηκεύεται μέσα στην κασέτα, όταν κλείνει η τέντα, αντέχει για περισσότερα χρόνια, ενώ κινδυνεύει λιγότερο από λεκέδες και σκόνη.